Document ID: 32007D0399

KOMISSION PÄÄTÖS,
tehty 11 päivänä kesäkuuta 2007,
päätöksen 93/52/ETY muuttamisesta Romanian julistamiseksi virallisesti vapaaksi luomistaudista (B. melitensis) ja päätöksen 2003/467/EY muuttamisesta Slovenian julistamiseksi virallisesti vapaaksi nautojen luomistaudista
(tiedoksiannettu numerolla K(2007) 2400)
(ETA:n kannalta merkityksellinen teksti)
(2007/399/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan II jakson 7 kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II jakson,
sekä katsoo seuraavaa:
(1)
Luomistautia (B. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta 21 päivänä joulukuuta 1992 tehdyssä komission päätöksessä 93/52/ETY (3) luetellaan jäsenvaltiot ja alueet, jotka on tunnustettu virallisesti luomistaudista (B. melitensis) vapaiksi direktiivin 91/68/ETY mukaisesti.
(2)
Romanian todettiin heinäkuussa 2001 tehdyn eläinlääkinnällisen tarkastuskäynnin jälkeen täyttävän direktiivin 91/68/ETY liitteessä A olevan 1 luvun II jakson 1 kohdan b alakohdassa säädetyt edellytykset. Sen vuoksi Romania lisättiin kolmansia maita, joista jäsenvaltiot sallivat lampaiden ja vuohien tuonnin, koskevan luettelon muuttamisesta 3 päivänä maaliskuuta 1997 tehdyssä komission päätöksessä 97/232/EY (4) olevaan luetteloon kolmanneksi maaksi, joka tunnustetaan luomistaudista (B. melitensis) virallisesti vapaaksi.
(3)
Lisäksi Romania on edellä tarkoitetun tunnustamisen jälkeen sitoutunut täyttämään direktiivin 91/68/ETY liitteessä A olevan 1 luvun II jakson 2 kohdassa säädetyt edellytykset säilyttääkseen sille myönnetyn virallisesti taudista vapaan jäsenvaltion aseman.
(4)
Romania on nyt toimittanut koko alueensa osalta komissiolle asiakirjat, joissa vahvistetaan edelleen, että direktiivin 91/68/ETY liitteessä A olevan 1 luvun II jakson 1 kohdan b alakohdassa säädetyt edellytykset täyttyvät ja joiden mukaan direktiivin 91/68/ETY liitteessä A olevan 1 luvun II jakson 2 kohdan edellytykset täyttyvät edelleen siten, että virallisesti taudista vapaan alueen asema säilyy.
(5)
Romania olisi sen vuoksi tunnustettava virallisesti luomistaudista (B. melitensis) vapaaksi lammas- ja vuohitilojen osalta.
(6)
Direktiivissä 64/432/ETY säädetään, että jäsenvaltiot, niiden osat tai niiden alueet voidaan julistaa tuberkuloosista, luomistaudista ja naudan tarttuvasta leukoosista virallisesti vapaiksi, kun niiden nautakarjat täyttävät tietyt mainitussa direktiivissä säädetyt edellytykset.
(7)
Luettelot jäsenvaltioiden alueista, jotka on julistettu nautakarjojen tuberkuloosista, luomistaudista ja naudan tarttuvasta leukoosista vapaiksi, on vahvistettu nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (5).
(8)
Slovenia on toimittanut komissiolle asiakirjat, joiden mukaan se täyttää koko alueensa osalta direktiivissä 64/432/ETY säädetyt asiaa koskevat vaatimukset, jotta kyseinen jäsenvaltio voidaan julistaa virallisesti luomistaudista vapaaksi jäsenvaltioksi.
(9)
Slovenian toimittamien asiakirjojen arvioinnin perusteella kyseinen jäsenvaltio olisi koko alueensa osalta julistettava virallisesti luomistaudista vapaaksi jäsenvaltioksi nautaeläinten osalta.
(10)
Sen vuoksi päätökset 93/52/ETY ja 2003/467/EY olisi muutettava vastaavasti.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 93/52/ETY liite I tämän päätöksen liitteellä I.
2 artikla
Korvataan päätöksen 2003/467/EY liitteessä II oleva 1 luku tämän päätöksen liitteellä II.
3 artikla
Tätä päätöstä sovelletaan kolmannesta päivästä sen jälkeen, kun se on julkaistu Euroopan unionin virallisessa lehdessä.
4 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä kesäkuuta 2007.

Labels: 18
6